Такiм чынам, грунтуючыся на прынцыпах i нормах Канстытуцыi, неабходнасцi гарантавання дзяржавай правоў i свабод чалавека i грамадзянiна, улiчваючы, што Канстытуцыя надае заканадаўцу пэўныя дыскрэцыйныя паўнамоцтвы па рэгуляваннi грамадскiх адносiн, Канстытуцыйны Суд у мэтах павышэння эфектыўнасцi заканадаўчага рэгулявання выкладаў прававыя пазiцыi, накiраваныя на забеспячэнне вяршэнства права i вяршэнства Канстытуцыi. Прававыя пазiцыi, адрасаваныя правапрымяняльнiкам, фармулявалiся перш за ўсё для таго, каб суб'екты праваадносiн пры выкананнi законаў не скажалi выяўлены ў рашэннях Канстытуцыйнага Суда канстытуцыйна-прававы сэнс норм законаў, не дапускалi падмены адной канстытуцыйнай каштоўнасцi другой або iх прымяншэння.